Die Wit gespikkelde seekomkommer (Bohadschia subrubra) is 'n seekomkommer wat leef in koraalriwwe en sanderige areas in water wat 3 tot 40 m diep is. Die seedier se lyf is groot, dit word tot 400 mm lank, liggekleur met geel en bruin vlekke op. Onreëlmatige donkerder kolle kom ook voor. Die hele lyf is bedek met klein, fyn donker kolletjies met 'n wit rand. Die seedier skiet taai drade uit wanneer dit bedreig word. Dit gebruik klippies, skulpies en ander materiaal om dit self te bedek; deels as kamoeflering en deels om die son weg te hou. Hulle vreet hoofsaaklik detritus. Die seekomkommer kom voor in die Indiese-Stille Oseaan gebied en die westelike Indiese Oseaan tot by die noorde van KwaZulu-Natal. Die spesie kom algemeen voor. The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Wikimedia Commons het meer media in die kategorie Wit gespikkelde seekomkommer.